Document ID: /roh_data/filtered/fineweb-2-filterrobots_roh.jsonl.gz/49887

La schanza che las chaussas persas vegnan puspè neunavaon stettia tar 50%, di Georg Caluori che lavura al spurtegl a Cuira. Tut la rauba emblidada en ils trens da la Viafier Retica van a Berna. Aifer in'emna sajan quai enturn 60 chaussas. Surtut ils conducturs u l'equipa da nettegiar chattian las chaussas e dettian lura giu quellas al spurtegl da la SBB a Cuira.
3 dis fin ch'ins survegn la rauba
Per survegnir enavos l'urden emblidà ston ins emplenir ora in formular sut la pagina da la SBB.
Per regla dura quai 3 dis fin ch'ins survegn enavos la rauba, prendì il cas che quella è vegnida chattada. Sco quai che Caluori ha tradì hajan ins er gia chattà chaussas illegalas sco drogas e charn africana.